പനമരത്ത് ദമ്ബതികളെ കൊലപ്പെടുത്തിയ കേസിലെ പ്രതി അറസ്റ്റില് വയനാട് : പനമരത്ത് ദമ്ബതികളെ കൊലപ്പെടുത്തിയ കേസില് പ്രതി അറസ്റ്റില്. കൊല്ലപ്പെട്ട ദമ്ബതികളുടെ അയല്വാസിയായ അര്ജുന് എന്ന യുവാവാണ് പിടിയിലായത്. മൂന്ന് മാസമായി പോലീസ് പ്രത്യേക അന്വേഷണസംഘം രൂപവത്കരിച്ച് കേസില് അന്വേഷണം നടത്തി വരികയായിരുന്നു. കഴിഞ്ഞയാഴ്ച അര്ജുനെ ചോദ്യം ചെയ്യുന്നതിനായി വിളിപ്പിച്ചിരുന്നു. പിന്നാലെ അര്ജുന് എലിവിഷം കഴിച്ച് ആത്മഹത്യയ്ക്ക് ശ്രമിച്ചു. തുടര്ന്ന് ആശുപത്രിയിലായി. അര്ജുന് തന്നെയാണ് പ്രതിയെന്ന് സ്ഥിരീകരിച്ചതിനെ തുടര്ന്ന് ഇന്നാണ് അറസ്റ്റ് രേഖപ്പെടുത്തിയത്. ഡിഐജിയും ജില്ലാ പോലീസ് മേധാവിയും ഇന്ന് മാധ്യമങ്ങളെക്കണ്ട് കേസിന്റെ വിശദാംശങ്ങള് വെളിപ്പെടുത്തും. ജൂണ് പത്തിനാണ് കൊലപാതകം നടന്നത്. റിട്ട. കായികാധ്യാപകന് നെല്ലിയമ്ബം കാവടം പത്മാലയത്തില് കേശവന് 75, ഭാര്യ പത്മാവതി 65 എന്നിവരാണ് കൊല്ലപ്പെട്ടത്. ഹോട്ടല് മാനേജ്മെന്റ് പഠനം പൂര്ത്തിയാക്കിയശേഷം ബെംഗളൂരുവിലും ചെന്നൈയിലും ജോലി ചെയ്തിരുന്ന യുവാവാണ് അറസ്റ്റിലായിട്ടുള്ളത്.